A Bizottság 1660/2003/EK rendelete
(2003. szeptember 19.)
egy, az 1107/96/EK rendelet mellékletében szereplő elnevezés termékleírásának módosításáról (Ossau-Iraty)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 692/2003/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2], és különösen annak 9. cikkére,
mivel:
(1) A 2081/92/EGK rendelet 9. cikkével összhangban a francia hatóságok kérték a legutóbb az 1571/2003/EK [3] rendelettel módosított, a 2081/92/EGK [4] tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló, 1996. június 12-i 1107/96/EK bizottsági rendelet alapján oltalom alatt álló eredetmegjelölésként bejegyzett "Ossau-Iraty" elnevezés tekintetében az előállítási mód és a nemzeti jogi követelmények leírásának módosítását.
(2) E módosítási kérelem megvizsgálását követően az a döntés született, hogy az érintett módosítások nem kis jelentőségűek.
(3) A 2081/92/EGK rendelet 9. cikkében megállapított eljárással összhangban - mivel a módosítások nem kis jelentőségűek - a 6. cikk eljárását kell értelemszerűen alkalmazni.
(4) Az a döntés született, hogy ebben az esetben a módosítások megfelelnek a 2081/92/EGK rendeletnek. A módosításoknak az Európai Unió Hivatalos Lapjában való közzétételét [5] követően nem érkezett a Bizottsághoz a rendelet 7. cikke szerinti kifogási nyilatkozat.
(5) Következésképpen a fent említett módosításokat be kell jegyezni és közzé kell tenni az Európai Unió Hivatalos Lapjában,
ELFOGADTA EZT A RENDELETET:
1. cikk
Az e rendelet mellékletében meghatározott módosításokat a Bizottság a 2081/92/EGK rendelet 6. cikke (4) bekezdésével összhangban bejegyzi és közzéteszi.
2. cikk
Ez a rendelet az Európai Unió Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. szeptember 19-én.